MBKET ชนซิลลิ่ง หลังกำไร Q1/63 โต 3 เท่าตัว รับค่านายหน้า-ค่าธรรมเนียมพุ่ง!
MBKET ชนซิลลิ่ง หลังกำไร Q1/63 โต 3 เท่าตัว รับค่านายหน้า-ค่าธรรมเนียมพุ่ง!
MBKET ชนซิลลิ่ง หลังกำไร Q1/63 โต 3 เท่าตัว รับค่านายหน้า-ค่าธรรมเนียมพุ่ง!
27 เม.ย. 2563

ผู้สื่อข่าวรายงานว่า ราคาหุ้น บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) หรือ MBKET ล่าสุด ณ เวลา 10.40 น. อยู่ที่ระดับ 6.65 บาท ปรับตัวขึ้น 0.85 บาท หรือ 14.66% ด้วยมูลค่าการซื้อขาย 1.32 ล้านบาท
โดยราคาหุ้นปรับตัวขึ้นแรงทำจุดสูงสุดของวัน (Ceiling) ที่ระดับ 6.65 บาท หลังจาก บล.เมย์แบงก์ กิมเอ็ง (ประเทศไทย) หรือ MBKET และบริษัทย่อย ประกาศผลดำเนินงานงวดไตรมาส 1/63 มีกำไรสุทธิ 134.68 ล้านบาท กำไรสุทธิต่อหุ้น 0.24 บาท เพิ่มขึ้นเมื่อเทียบกับช่วงเดียวกันของปีก่อนที่มีกำไรสุทธิ 32.19 ล้านบาท กำไรสุทธิต่อหุ้น 0.06 บาท
พร้อมชี้แจงผลการดำเนินงานสำหรับงวดสามเดือนสิ้นสุดวันที่ 31 มีนาคม 2563 โดยบริษัทฯมีกำไรสุทธิ 134.68 ล้านบาท เพิ่มขึ้น 102.49 ล้านบาท หรือเพิ่มขึ้นร้อยละ 318.39 เมื่อเปรียบเทียบกับงวดเดียวกันของปีก่อนซึ่งมีกำไรสุทธิ 32.19 ล้านบาท สาระสำคัญดังนี้
โดยมีรายได้ค่านายหน้าเพิ่มขึ้น 172.15 ล้านบาท จาก 335.79 ล้านบาท เป็น 507.94 ล้านบาท หรือเพิ่มขึ้นร้อยละ 51.27 เนื่องจากรายได้ค่านายหน้าจากการซื้อขายหลักทรัพย์เพิ่มขึ้น 137.86 ล้านบาท จาก 304.56 ล้านบาท เป็น 442.42 ล้านบาท หรือเพิ่มขึ้นร้อยละ 45.27 อันเป็นผลจากมูลค่าการซื้อขายเฉลี่ยของตลาดหลักทรัพย์เพิ่มขึ้นจาก 44,739 ล้านบาท/วัน เป็น 66,901 ล้านบาท/วัน หรือเพิ่มขึ้นร้อยละ 49 และสัดส่วนนักลงทุนบุคคลซึ่งเป็นส่วนรายได้หลักของบริษัทเพิ่มขึ้นจาก ร้อยละ 36.45 เป็นร้อยละ 37.81 อันเป็นผลให้มูลค่าการซื้อขายเฉลี่ยของนักลงทุนบุคคล ซึ่งเป็นรายได้หลักของบริษัทฯเพิ่มขึ้นจาก 16,673 ล้านบาท/วัน เป็น 25,294 ล้านบาท/วัน หรือ เพิ่มขึ้นร้อยละ 52
ส่วนรายได้ค่านายหน้าจากการซื้อขายสัญญาซื้อขายล่วงหน้าเพิ่มขึ้น 34.29 ล้านบาท จาก 31.23 ล้านบาท เป็น 65.52 ล้านบาท หรือเพิ่มขึ้นร้อยละ 109.80
นอกจากนี้รายได้ค่าธรรมเนียมและบริการเพิ่มขึ้น 6 ล้านบาท จาก 7.70 ล้านบาท เป็น 13.70 ล้านบาท หรือเพิ่มขึ้นร้อยละ 77.92 เนื่องมาจากค่าธรรมเนียมจากการจัดจำหน่ายหลักทรัพย์เพิ่มขึ้น 4 ล้านบาท ค่าธรรมเนียมจากที่ปรึกษาทางการเงินเพิ่มขึ้น 1.50 ล้านบาท และค่าธรรมเนียมและบริการอื่นเพิ่มขึ้น 0.50 ล้านบาท